armvectores/hy_wikipedia_2023 huggingface dataset:
Հանթեր Շաֆեր

Հանթեր Շաֆեր (անգլ.՝ Hunter Schafer, դեկտեմբերի 31, 1998(1998-12-31), Թրենթոն, Նյու Ջերսի, ԱՄՆ), ամերիկացի նորաձևության մոդել, դերասանուհի, արվեստագետ ու ԼԳԲՏ ակտիվիստ։ 2019 թվականին նա սկսեց իր դերասանական կարիերան, կատարելով Ջուլսի դերը HBO-ի «Էյֆորիա» հեռուստասերիալում։


== Վաղ տարիներ ==
Շաֆերը ծնվել է Հյուսիսային Կարոլինայի Ռոլի քաղաքում Մակ ու Քեթի ու Մակ Շաֆերների ընտանիքում։ Մակ Շաֆերն, ով պաստոր էր Հադսոն Մեմորիալ երիցական եկեղեցում։ Նա ունի երկու կրտսեր քույր ու մեկ կրտսեր եղբայր։
Ավագ դպրոցում սովորելու տարիներին, նա բողոքում էր Հյուսիսային Կարոլինայի հանրային օբյեկտների գաղտնիության և անվտանգության մասին օրենքի դեմ, որը նաև հայտնի է որպես «լոգարանի օրինագիծը» կամ HB2:
Հարցազրույցներից մեկի ժամանակ նա ասել է, որ համացանցն օգնեց նրան հասկանալ իր գենդերային ինքնությունը։ Ի շնորհիվ յություբի ու լրատվամիջոցների նա կարողացել է տեղեկություններ ստանալ մարդկանց փոխակերպումների մասին։ 2017 թվականին նա ավարտեց Հյուսիսային Կարոլինայի Համալսարանի արվեստների դպրոցի տեսողական արվեստների միջին դպրոցների ծրագիրը։
Շաֆերը տրանսգենդեր կին է, որն ասում է. «Ինձ դուր են գալիս մարդիկ, որոնք հասկանում են, որ ես ցիսգենդեր չեմ, ես այն չեմ, ով ինձ զգում եմ։ Ես հպարտ եմ, որ տրանս եմ»։


== Կարիերա ==
Շաֆերը մոդել է աշխատել Դիորի, Միու Միուի, Ռիք Օուենսի, Հելմուտ Լանգի, Թոմի Հիլֆիգերի, Coach-ի, Մեյսոն Մարջելայի, Վերա Վոնգի, Մարկ Ջեյկոբսի, Վերսուսի, Էմիլիո Պուչիի, Էնն Դեմելմեյստերի, Էրդեմի և այլ նորաձևության տների համար։
Teen Vogue-ն ընդգրկեց Շաֆերին իր «21 մինչև 21» ամսագրի մեջ ու հարցազրույց տրամադրեց նրան Միացյալ Նահանգների Սենատոր Հիլարի Քլինթոնի հետ։
2019 թվականին Շաֆերը ստացել է դեր «Էյֆորիա» հեռուստասերիալում։


== Ծանոթագրություններ ==
Արտյուխովո (գյուղ, Կրոլևեցի շրջան)

Արտյուխովո (ուկրաիներեն՝ Артюхове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Արտյուխովո գյուղում բնակվում էր 58 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալենտին Պրինսեպ

Վալենտին Քեմերոն Պրինսեպ (անգլ.՝ Valentine Cameron Prinsep, փետրվարի 14, 1838(1838-02-14), Կալկաթա, Բրիտանական կայսրություն - նոյեմբերի 11, 1904(1904-11-11), Լոնդոն, Մեծ Բրիտանիայի և Իռլանդիայի միացյալ թագավորություն), բրիտանացի պատմական և ժանրային գեղանկարիչ։
Հայրը՝ Հենրի Թոբի Պրինսեպը, տասնվեց տարի լինելով Հնդկաստանի հարցերով խորհրդի անդամ, հիմնավորվել է Քենսինգթոնի Լիթլ Հոլանդ Հաուզում, որը դարձել է տեղի մշակութային հասարակության կենտրոն։ Հենրի Պրինսեպը եղել է Ջորջ Ֆրեդերիկ Ուոթսի մտերիմ ընկերը, որի մոտ էլ սկզբում սովորել է որդին՝ մանկուց հետաքրքրված լինելով նկարչությամբ։ Հետագայում Վալենտինը աշխատել է Փարիզում՝ Շառլ Գլեյրի արվեստանոցում, նա պատկերել է Տաֆֆիին՝ Ջորջ Դյումորյեի «Տրիլբի» պատմվածքի հերոսուհուն։ Վալենտինը եղել է Ջոն Էվերեթ Միլլեի և Էդվարդ Բերն-Ջոնսի մտերիմ ընկերը, որոնց հետ էլ ճամփորդել է Իտալիայում։ Դանթե Գաբրիել Ռոսսետտիի և այլ նկարիչների հետ մասնակցել է Օքսֆորդի համալսարանում բանավիճային խմբի սրահի գեղարվեստական ձևավորմանը։ Սովորել է Լոնդոնի Գեղարվեստի թագավորական ակադեմիայում, որտեղ նրա հիմնական ուսուցիչը եղել է Ֆրեդերիկ Լեյթոնը, որի գեղարվեստական հնարները արագ ընդօրինակել է։
1862 թվականից Պրինսեպն սկսել է ճանաչում ձեռք բերել որպես սալոնային նկարիչ։ Նրա առաջին հայտնի աշխատանքը ակադեմիայում ցուցադրվել է 1862 թվականին և եղել է «Բյանկա Կապելլոն փորձում է թունավորել կարդինալ Մեդիչիին» նկարը։ Ճանաչում ձեռք են բերել նաև գեներալ Գորդոնի դիմանկարը չինական հագուստով (1866), «Նորածին Մովսեսի քույրը հսկում է նրան Նեղոսում» (1867), «Արվեստի վենետիկցի սիրահարը», «Բաքոս և Արիադնե», «Կլեոպատրայի մահը» (1870), «Նորություններ օտարությունից» (1871), «Գարնան ներգործությունը» (1872), «Մենուետ» և «Մինչ հանդիպում» նկարները։ 1877 թվականին մեկնել է Հնդկաստան և ճամփորդության արդյունքում 1880 թվականին նկարել է կտավ, որում պատկերված է 1877 թվականի հունվարի 1-ին Դելիում փոխարքա լորդ Լեյթոնի նախագահությամբ տեղի ունեցող ժողովը։ Նկարը հետագայում զարդարել է Բուքինգհեմյան պալատը։


== Ծանոթագրություններ ==


== Արտաքին հղումներ ==
Val Prinsep, R.A., Dead, The New York Times, 13 November 1904
Artcyclopedia links to paintings
Valentine Cameron Prinsep At The First Touch Of Winter, Summer Fades Away is in the collection at Gallery Oldham, Greater Manchester
Պիդուլա

Պիդուլա (էստ․՝ Pidula), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անչիլ-Չոն

Անչիլ-Չոն (ռուս.՝ Анчыл-Чон, խակ.՝ Анчыл-Чон), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օձի խազինա

Օձի խազինա, բլուր և ուխտատեղի Մեծ Հայքի Տուրուբերան նահանգի Վարաժնունիք գավառում (օսմանյան բաժանմամբ՝ Խնուսի գավառում)։ Ըստ ավանդության, ամեն տարի Համբարձման տոնի օրը այստեղ շատ օձեր էին հավաքվում, իսկ գիշերը՝ անհետանում։


== Ծանոթագրություններ ==
Կըզլկում

Կըզլկում,  (թուրքմ.՝ կարմիր ավազներ), ավազային անապատ Ամուդարյայի և Սիրդարյայի միջագետքում՝ Ուզբեկստանում, Ղազախստանում և մասամբ՝ Թուրքմենստանում։ Տարածությունը՝ 300 հզ. կմ²։ Կան պարփակ իջվածքներ և մնացորդային լեռներ (764–922 մ)։ Մեծ տարածություններ են գրավում ավազուտային զանգվածները և ավազային թմբաշարերը (3–75 մ), հս–արմ–ում՝ թաքիրները։ Կլիման խիստ ցամաքային է։ Հուլիսի միջին ջերմաստիճանը 26–29°C է, հունվարինը՝ 0–9°C, տարեկան տեղումները՝ 100– 200 մմ։ Մակերեսային ջրհոսքը աղքատ է, հարուստ է ստորերկրյա ջրերով։ Հողերը գորշ մոխրագույն են, ավազային, կան աղուտներ։ Գերակշռում են էֆեմերները, էֆեմերոյիդները, ավազուտային բոշխը, սպիտակ սաքսաուլը, օշինդրը և օշինդրա– թփուտային բույսերը։ Կենդանիներից կան այծքաղ–ջեյրան, ճագարամուկ, գետնասկյուռ, բարխանային կատու, գայլ, թռչուններ, սողուններ, միջատներ։ Կըզլկումի էկոնոմիկայի հիմքն են կազմում ընդերքի արագ աճող շահագործումը և անասնապահությունը։ Անապատի կենտրոնական և արևմտյան մասերում հայտնաբերված արտեզյան ավազաններն օգտագործվում են։ Ջրովի շրջանները դառնում են անասնապահական կենտրոններ։ Մնացորդային լեռներում արդյունահանում են մարմար, գրաֆիտ, փիրուզ։ Մուրինտաու հանքավայրերում կա ոսկի։ Անապատի հարավում են գտնվում խոշորագույն՝ Գազլիի գազահանքերը։ Կըզլկումը հատում են ավտոճանապարհները։ Կըզլկումի կենտրոնում է գտնվում Տամդիբուլակ շրջկենտրոնը։ 


== Գրականություն ==
Кызылкум в книге: Н. А. Гвоздецкий, Н. И. Михайлов. Физическая география СССР. М., 1978.
(20834) Ալլիհյուլետ

(20834) Ալլիհյուլետ (անգլ.՝ Allihewlett), աստերոիդ աստերոիդների հիմնական գոտում։ Հայտնաբերվել է 2000 թվականի հոկտեմբերի 24-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20834) Ալլիհյուլետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովայա Դերևնյա (գյուղ, Պոլեսսկի շրջան)

Անվան այլ կիրառումների համար տե՛ս՝ Նովայա ԴերևնյաՆովայա Դերևնյա (ռուս.՝ Новая Деревня), գյուղ Ռուսաստանի Կալինինգրադի մարզի Պոլեսսկի շրջանի կազմում։
Բնակչությունը 2010 թվականին գրանցված տվյալներով կազմում էր 472 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոկտեմբերի 23

Հոկտեմբերի 23, տարվա 296-րդ (նահանջ տարիներին՝ 297-րդ) օրն է։

Տարվա ավարտին մնում է 69 օր։


== Դեպքեր ==
1814 - Լոնդոնում կատարվում է Եվրոպայի առաջին պլաստիկ օպերացիան
1850 - Կոստանդնուպոլսի նավահանգստի խարսխակայանում Neisi Shevkat գծանավի վրա տեղի ունեցած ուժգին պայթյունի զոհ է դառնում ավելի քան հինգ հարյուր մարդ
1956՝ հազարավոր հունգարացիներ դուրս են գալիս հակակառավարական և սովետական ներխուժման դեմ ցույցի


== Ծնունդներ ==
1698 - Անժ-Ժակ Գաբրիել Ange-Jacques Gabriel ֆրանսիացի ճարտարապետ (մ. 1782)
1715 - Պետրոս II, 1727-ից մինչև 1730 թ. մահանալը եղել է Ռուսաստանի կայսր
1792 - Ֆրիդրիխ Պարրոտ Johann Friedrich von Parrot բնագետ (մ. 1841)
1844 - Սառա Բեռնար,ֆրանսիացի նշանավոր դերասանուհի
1865 - Պաուլ Ռաուդ Paul Raud էստոնացի նկարիչ (մ. 1930)
1905՝ Ալեքսանդր Մելիք-Փաշայան Александр Шамильевич Мелик-Пашаев սովետական դիրիժոր (մ. 1964)
1907 - Նվեր Սաֆարյան, հայ խորհրդային զորահրամանատար (մ. 1982)
1913 - Գարուշ Խաժակյան, հայ սովետական դերասան
1915 - Ռուբեն Գրիգորյան, ջութակահար
1920 - Ջաննի Ռոդարի Gianni Rodari իտալացի մանկագիր (մ. 1980)
1928 - Հովհաննես Չեքիջյան, հայ երաժշտագետ, դիրիժոր
1929 - Թամազ Գամղրելիձե თამაზ გამყრელიძე վրացի և սովետական լեզվաբան, արևելագետ
1932 - Վարդան Հովսեփյան, թեթևաթլետ (գունդ հրող)
1940 - Պելե Pelé (Էդսոն Արանթիս դու Նասիմենթու), բրազիլացի լեգենդար ֆուտբոլիստ
1953 - Թաներ Աքչամ Taner Akçam, թուրք պատմագիր
Արցախի պատերազմի մասնակիցներ՝
1955 - Ռոբերտ Ալեքսանյան
1971՝
Ֆելիքս Աղաջանյան
Արմեն Աղաջանյան
1963 - Նունե Թումանյան, քանդակագործ
1970 - Էդվին վան դեր Սար հոլանդացի դարբասապահ
1984 - Իզաբել Գուլար Izabel Goulart բրազիլա-ամերիկացի մոդել և դերասանուհի
1985 - Մասիելա Լուշա Masiela Lusha ալբանա-ամերիկացի դերասանուհի և բանաստեղծուհի
1987 - Ռոմեո Մելիքյան, նկարիչ
1987 - Սո Ին Գուկ, հարավկորեացի երգիչ, դերասան և մոդել
1992 - Ալվարո Մորատա Álvaro Morata իսպանացի ֆուտբոլիստ


== Մահեր ==
1858 - Ժոզեֆ Ագուստին Շաո, բասկ հայտնի գիտնական, ազգագրագետ, հրապարակախոս, արձակագիր, հասարակական, քաղաքական գործիչ
1906՝ ռուսազգի գրականության պատմագետ Ալեքսանդր Վեսելովսկի (*1838)
1959՝ հայազգի կոմպոզիտոր Սերգեյ Աղաբաբով (*1926)
1991՝ դաղստանցի սովետական գրող Աբու-Բաքար Ահմադխան (*1931)
Արցախի պատերազմում զոհվածներ՝
1993՝
Դավիթ Ահարոնյան (*1972 Հադրութում)
Հովիկ Առստամյան (*1969)
1994՝ հայ սովետական կինոռեժիսոր Գրիգոր Մելիք-Ավագյան (*1920)
1997՝ ամերիկահայ գյուտարար Լյութեր Ջորջ Սիմջյան (* 1905)
1999 - Գևորգ Բաղջյան, կանադահայ պատմաբան, իրավագետ, սոցիոլոգիայի և իրավունքի դոկտոր
2013՝ Հայաստանի առաջին կին ճարտարապետ Աննա Տեր-Ավետիքյան


== Տոներ ==


=== Ազգային ===
Հանրապետության օր՝
Հունգարիա
Հաղթանակի և ազատության օր՝
Լիբիա


== Ծանոթագրություններ ==
Սենտ Նորդ սյուր Բազել (կանտոն)

Սենտ Նորդ սյուր Բազել (ֆր.՝ Sainte-Sévère-sur-Indre), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Լա Շատր օկրուգի մեջ։ Համաձայն 2007 թվականի մարդահամարի կանտոնի բնակչությունը 3489 մարդ էր։Կանտոնի համարը 3620 է։ Կանտոնում կա 10 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Թեոֆիլ Ալեքսանդր Ստեյնլեն

Թեոֆիլ Ալեքսանդր Ստեյնլեն (ֆր.՝ Théophile-Alexandre Steinlen, նոյեմբերի 20, 1859(1859-11-20), Լոզան, Շվեյցարիա - դեկտեմբերի 13, 1923(1923-12-13)[…], Փարիզի 18-րդ շրջան, Փարիզ), ֆրանսիացի նկարիչ։ Ծագումով շվեյցարացի։


== Կենսագրություն ==
Ավարտել է Լոզանի գեղարվեստական դպրոցը։ 1882 թվականից ապրել է Փարիզում։ Ստեղծել է հիմնականում վիմագրություններ։ Աշխատակցել է սոցիալիստական ամսագրերին, ձևավորել գրքեր (օրինակ, Ա․ Բրյոաւնի «Փողոցում» Թ․ Ստեյնլեն Լվացարարուհիներ», գունավոր օֆորտ (1894 թվական) ժողովածուն, 1888 թվական))։ Հետևելով 0․ Դուեիեի ավանդույթներին՝ Ստեյնլենը լակոնիկ և սուր կերպով ցույց է տվել սոցիալական անհավասարությունը, պատերազմի սարսափները, ժողովրդի հեղափոխական պայքարը («Գործադուլ», 1893 թվականին, «Ազատարարուհին», 1903 թվականին, «Փախստականներ», օֆորտ, 1916 թվականին)։ Ստեղծել է նաև ծաղրանկարներ, պլակատներ։ Կյանքի վերջին տարիներին Ստեյնլենը «Կլարտե» ամսագրի ակտիվ մասնակիցն էր, աշխատակցել է «Յումանիտե»-ին։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==

Steinlen.net - A collection of more than 2,500 Steinlen images
Կոշարի (գյուղ, Կոնոտոպի շրջան)

Անվան այլ կիրառումների համար տե՛ս՝ ԿոշարիԿոշարի (ուկրաիներեն՝ Кошари), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Կոշարի գյուղում բնակվում էր 1 016 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միքայել Մուրիլյո

Միքայել Ամիր Մուրիլյո Բերմուդես (իսպ.՝ Michael Amir Murillo Bermudez, փետրվարի 11, 1996(1996-02-11), Պանամա, Պանամա), պանամացի ֆուտբոլիստ, «Նյու Յորք Ռեդ Բուլզ» ակումբի և Պանամայի հավաքականի պաշտպան։ 2018 թվականի աշխարհի առաջնության մասնակից։


== Ակումբային կարիերա ==
Մուրիլյոն իր ֆուտբոլային կարիերան սկսել է «Սան Ֆրանցիսկո» ակումբում։ 2014 թվականի սեպտեմբերի 7-ին «Չեպո» ակումբի դեմ խաղում նա կատարել է իր նորամուտը Պանամայի առաջնությունում։ 2015 թվականի հոկտեմբերի 25-ին «Ալյանսայի» դեմ խաղում Մուրիլյոն ձևակերպել է դուբլ՝ խփելով իր առաջին գոլերը «Սան Ֆրանցիսկոյի» կազմում։
2017 թվականի ֆետրվարի Միքայելը վարձավճարային իրավունքներով տեղափոխվել է ամերիկական «Նյու Յորք Ռեդ Բուլզ» ակումբ։ Մայիսի 4-ին «Սպորտինգ Կանզաս Սիթի» ակումբի դեմ խաղում նա կատարել է իր նորամուտը MLS-ում։ 2017 թվականի նոյեմբերին «Նյու Յորք Ռեդ Բուլզ» ակումբը գնել է ֆուտբոլիստին, ինչի հնարավորությունը նշված էր վարձավճարային պայմանագրում։ Հուլիսի 30-ին կանադական «Մոնրեալ Իմպակտ» ակումբի դեմ խաղում Մուրիլյոն խփել է իր առաջին գոլը «Նյու Յորք Ռեդ Բուլզ» ակումբի կազմում։


== Միջազգային կարիերա ==
2015 թվականին Մուրիլյոն ընդգրկվել է Պանամայի երիտասարդական հավաքականի հայտացուցակում՝ մասնակցելու Ճամայկայում անցկացվելիք ԿՈՆԿԱԿԱՖ-ի երիտասարդական գավաթի խաղարկությանը։ Մրցաշարում նա խաղացել է ընդդեմ Մեքսիկայի, Արուբայի, ԱՄՆ-ի, Ճամայկայի, Տրինիդադ և Տոբագոյի և Գվատեմալայի երիտասարդական հավաքականների։ Տրինիդադցիների դեմ խաղում Միքայելը գոլ է խփել։ Մրցաշարի արդյունքում նա թիմի հետ նվաճել է արծաթե մեդալ։
Ամռանը Մուրիլյոն մասնակցել է Նոր Զելանդիայում անցկացված աշխարհի երիտասարդական առաջնությանը։ Մրցաշարի ընթացքում նա եղել է պահեստային և խաղադաշտ դուրս չի եկել։
Նույն թվականին Միքայելը Պանամայի օլիմպիական հավաքականի կազմում մասնակցել է Կանադայում անցկացվող Պանամերիկյան խաղերին։ Մրցաշարի ընթացքում նա խաղացել է ընդդեմ Պերուի, Կանադայի, Մեքսիկայի և Բրազիլիայի հավաքականների։
2016 թվականի մարտի 16-ին Նիկարագուայի հավաքականի դեմ ընկերական խաղում նա կատարել է իր նորամուտը Պանամայի հավաքականում։
2017 թվականին Մուրիլյոն մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա խաղացել է ընդդեմ ԱՄՆ-ի, Մարտինիկայի, Նիկարագուայի և Կոստա Ռիկայի հավաքականների։ Մարտինիկայի հավաքականի դեմ խաղում Միքայելը գոլ է խփել։
2018 թվականին Մուրիլյոն մասնակցել է Ռուսաստանում անցկացվող աշխարհի առաջնությանը։ Մրցաշարում նա խաղացել է ընդդեմ Բելգիայի և Անգլիայի։


=== Գոլերը Պանամայի հավաքականում ===


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ֆուտբոլիստի էջը MLS կայքում(անգլ.)
Պառիլա (գյուղ, Անիյա շրջան)

Անվան այլ կիրառումների համար տե՛ս՝ ՊառիլաՊառիլա (էստ․՝ Parila), գյուղ Էստոնիայի Հարյումաա նահանգի Անիյա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թուրք-իրանական պայմանագիր

Թուրք-Իրանական պայմանագիր, 1639, կնքվել է Կասր–ե–Շիրինում, մայիսի 17-ին, 1623–39-ի թուրք–իրանական պատերազմից հետո (տես Թուրք–իրանական պատերազմներ XVI–XVIII դդ)։ Թուրք-Իրանական պայմանագրով մասնակի փոփոխություններով վերահաստատվեցին դեռևս 1555-ին Ամասիայում կնքված պայմանագրով նշված սահմանները։ Իրանը հրաժարվում էր Բաղդադի նկատմամբ հավակնությունից, պարտավորվում ավերել Հայաստանում գտնվող սահմանամերձ Կոթուրի, Մակուի և Մաղասաբերդի բերդերը։ Կողմերը պարտավորվում էին կանխել սահմանային փոխադարձ ասպատակությունները, պայմաններ ստեղծել առևտրական կանոնավոր ու ապահով երթևեկության համար։ Հայաստանը երկրորդ անգամ բաժանվեց Իրանի և Օսմանյան կայսրության միջև։ Հայաստանում երկու երկրների սահմանը սկիզբ էր առնում Ջավախքի լեռներից, իջնում մինչև Ախուրյանի և Արաքսի միացման վայրը, թեքվում արևմուտք, ապա Հայկական պարի ջրբաժան գծով՝ Մասիսների գագաթներով ձգվում մինչև Վասպուրականի լեռները, Զագրոսի լեռնաշղթայի վրայով անցնում թուրք–իրանական ներկա սահմանագծով։ Այս սահմանը անփոփոխ մնաց (բացառությամբ 1724–36-ի, երբ թուրքական զորքերը զավթել էին Անդրկովկասն ու Ատրպատականը) մինչև 1828-ը, երբ Թուրքմենչայի պայմանագրով Արևելյան Հայաստանը միացվեց Ռուսաստանին։ Թուրք-Իրանական պայմանագրին հաջորդեց 80-ամյա խաղաղության մի շրջան, որը նշանավորվեց (մասնավորապես Արևելյան Հայաստանում) տնտեսական և մշակութային կյանքի որոշակի վերելքով։ 


== Գրականություն ==
Առաքել Դավրիժեցի, Պատմութիւն, Վաղ–պատ, 1896։
Պալո դել Կոլե

Պալո դել Կոլե (իտալերեն՝ Palo del Colle), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 20843 մարդ (2008 թվականի տվյալներով), բնակչության խտությունը 264 մարդ/կմ²։ Զբաղեցնում է 79 կմ² տարածք։ Փոստային ինդեքս՝ 70027։ Հեռախոսային կոդ՝ 080։
Բնակչության հովանավոր սուրբ համարվում է Կրոկիֆիսիոնե դի Ջեսուն։ Տոնակատարությունը մայիսի 3-ին և սեպտեմբերի երրորդ կիրակի օրն է։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 9914111


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անտուն Շոլյան

Անտուն Շոլյան (խորվ.՝ Antun Šoljan, դեկտեմբերի 1, 1932(1932-12-01)[…], Բելգրադ, Հարավսլավիայի Թագավորություն - հուլիսի 12, 1993(1993-07-12) կամ հուլիսի 9, 1993(1993-07-09), Զագրեբ, Խորվաթիա), խորվաթ արձակագիր, բանաստեղծ։


== Ստեղծագործությունը ==
Մետաֆիզիկական առակի կամ արհեստականորեն ստեղծված «փորձարարական» իրավիճակի օգնությամբ Անտուն Շոլյանը բարձրակետի է հասցնում քաղքենիական ստանդարտ միջավայրին մարդու օտարության թեման («Ընտանեկան երեկո» ժողովածու, 1975), այդ միջավայրից պոկվելու հնարավորության անդադար որոնումների գաղափարը, թեև, ինչպես ակնհայտ է դառնում «Ոչ մեծ էքսկուրսիա» վեպում (1965), որոնումների նպատակն անհասանելի է, որովհետև այդ նպատակն իրականանալիս վերածվում է իր հակադրության։
Քննադատորեն գնահատելով քաղքենիական հարմարվողականությունը, անտարբերության ու ցինիզմի մթնոլորտը Անտուն Շոլյանը ներկայի մեջ հենարան չի տեսնում։


== Երկեր ==


=== Բանաստեղծական ժողովածուներ ===
Na rubu svijeta (1956)
Izvan fokusa (1957)
Gartlic za čas kratiti (1965)
Gazela i druge pjesme (1970)
Bacač kamena (1985)


=== Արձակ ===
Izdajice (1961)
Kratki izlet (1965)
Luka (1976)
Drugi ljudi na mjesecu (1978)


=== Էսսեների ժողովածու ===
Prošlo nesvršeno vrijeme (1992)


== Ծանոթագրություններ ==
Կոտոր Վարոշ

Անվան այլ կիրառումների համար տե՛ս՝ Կոտոր Վարոշ (այլ կիրառումներ)Կոտոր Վարոշ (բոս․՝ Modriča, սերբ.՝ Модрича / Modriča, խորվ.՝ Modriča), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Բանյա Լուկա շրջանում։ Համանուն համայնքի վարչական կենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 8 360 մարդ։
Համայնքի բնակչության էթնիկական կազմը՝


== Ծանոթագրություններ ==
Միլան Կուչան

Միլան Կուչան (սլովեն.՝ Milan Kučan, հունվարի 14, 1941(1941-01-14), Križevci, Drava Banovina, Հարավսլավիայի Թագավորություն), սլովենացի քաղաքական գործիչ, Սլովենիայի առաջին նախագահը 1991 թվականի հոկտեմբերի 8-ից մինչև 2002 թվականի դեկտեմբերի 22-ը։


== Կենսագրություն ==


=== Վաղ տարիներ ===
Ծնվել է Պրեկմուրիայում ուսուցիչների բազմազավակ ընտանիքում, ընտանիքի հինգ երեխաներից առաջինն էր։ Նրա հայրը՝ Կոլոման Կուչանը (1911-1944) զոհվել Է Երկրորդ համաշխարհային պատերազմի ժամանակ 1944 թվականի հոկտեմբերին, իսկ ընտանիքը ապրել է Սերբիայում՝ հեռանալով օկուպացված Սլովենիայից։ Կուչանը իրավաբանական կրթություն է ստացել Լյուբլյանայի համալսարանում և սկսել է հաջող կարիերան կոմունիստական կազմակերպություններում։


=== Քաղաքական գործունեություն ===
1968 թվականին նա դարձել Է Սլովենիայի երիտասարդական ասոցիացիայի նախագահ, 1974-1978 թվականներին եղել է Սլովենիայում աշխատող Սոցիալիստական դաշինքի քարտուղարը, որն իրականացրել է արհմիությունների ղեկավարումը, 1978 թվականին դարձել է Ազգային ժողովի նախագահ, իսկ 1982 թվականին՝ Սլովենիայի կոմունիստների միության ներկայացուցիչը Բելգրադում Հարավսլավիայի կոմունիստների միության Կենտկոմում։ 1986 թվականին Կուչանը դարձել Է Սլովենիայի կոմունիստների միության նախագահ։ Այդ պաշտոնում նա նպաստել է Սլովենիայում լիբերալ քաղաքական միտումների աճին և հանդես է եկել Եվրոպայի հետ մերձեցման և եվրոպական արժեքների օգտին, ինչը հակամարտության Է հանգեցրել սերբ կոմունիստների առաջնորդ Սլոբոդան Միլոշևիչի հետ, որն ավարտվել է 1990 թվականի հունվարի 23-ին Կուչանի գլխավորած սլովենական պատվիրակության հեռացմամբ կուսակցության համագումարից։
1990 թվականի ապրիլին Սլովենիայում կայացան Հարավսլավիայում առաջին ժողովրդավարական ընտրությունները։ Նույն թվականին Կուչանն ընտրվեց նախագահության նախագահ՝ քվեարկության արդյունքում հաղթելով ընդդիմադիր դաշինքի առաջնորդ դեմոս Յոզե Պուչնիկին։ Նա հանդես է եկել հարավսլավական հանրապետությունների մեղմ բաժանման օգտին և, տեսնելով իր կողմից աջակցվող փափուկ համադաշնության ստեղծման անհնարինությունը, 1991 թվականի հունիսի 25-ին հռչակել Սլովենիայի անկախությունը, որն առաջինն է հարավսլավական հանրապետությունների շարքում։ Տասնօրյա պատերազմից հետո ստորագրվեց Բրիոնական համաձայնագիր, հարավսլավական զորքերը լքեցին Սլովենիան և երկրի անկախությունը ճանաչվեց։ 1992 թվականին և 1997 թվականին Կուչանը նախագահական ընտրություններում հաղթել է որպես անկախ թեկնածու՝ ամեն անգամ հաղթելով քվեարկության առաջին փուլում՝ շնորհիվ իր բարձր ժողովրդականության։
Իր նախագահական լիազորությունների ավարտից հետո Կուչանը ակտիվորեն մասնակցել է ԵՄ-ին և ՆԱՏՕ-ին երկրի անդամակցության քարոզարշավին և 2003 թվականի մարտին եղել է հանրաքվեին մասնակցելու գլխավոր քարոզիչներից մեկը։ 2004 թվականի նոյեմբերից Կուչանը Մադրիդյան ակումբի անդամ է։ 2008 թվականից՝ հանդուրժողականության և փոխադարձ հարգանքի Եվրոպական խորհրդի անդամ։


== Պարգևներ ==
1 դասի կրկնակի սպիտակ խաչի շքանշան (2001)


== Ծանոթագրություններ ==
7 Years

«7 Years», դանիական Lukas Graham խմբի կողմից ձայնագրված երգ, որ թողարկվել է իրենց երկրորդ Lukas Graham ալբոմից 2015 թվականի նոյեմբերի 17-ին Copenhagen Records և Warner Bros լեյբլների կողմից։ Երգը գրել են երաժիշտներ Լուկաս Ֆոկամերը, Ստեֆան Ֆորեստը, Մորտեն Ռիստորպը և Մորտեն Պիլեգարդը, պրոդյուսերները եղել են՝ Future Animals և Pilo: Սինգլը գլխավորել է Դանիայի, Շվեդիայի, Ավստրիայի, Ավստրալիայի, Նոր Զելանդիայի, Իռլանդիայի, Կանադայի և Մեծ Բրիտանիայի հիթ-շքթները։ Ներառվել է 2016 թվականի ԱՄՆ լավագույն սինգլների ցանկի 12-րդ հորիզոնականում ըստ Billboard-ի։ 2017 թվականին ներկայացվել է «Գրեմմի» մրցանակի երեք անվանակարգերում` «Տարվա լավագույն ձայնագրություն», «Տարվա լավագույն երգ» և «Լավագույն փոփ-կատարում դուետի կամ խմբի կողմից»։


== Առևտրային հաջողություններ ==
2016 թվականի ապրիլի 9-ին երգը Billboard Hot 100 հիթ-շքերթում զբաղեցրել է 2-րդ հորիզոնականը՝ դառնալով խմբի առաջին հիթը, որն ընդգրկվել է ԱՄՆ Hot-100-ի լավագույն տասնյակում, ինչը դարձել է Դանիայի ներկայացուցչի ամենաբարձր ձեռքբերումն ամերիկյան հիթ-շքերթում՝ սկսած Եվրատեսիլի հաղթող Յուրգեն Ինգմանի «Apache» հիթի ժամանակներից (1961)։ Բացի այդ, երգն զբաղեցրել է առաջին տեղը Մեծ Բրիտանիայի Adult Top 40 և Mainstream Top 40 հիթ-շքերթներում։ 2016 թվականի հոկտեմբերին ԱՄՆ-ում ներբեռնված օրինակների քանակը գերազանցել է 2,03 միլիոնը։


== Երաժշտական տեսահոլովակ ==
Երգի տեսահոլովակը թողարկվել է 2015 թվականի դեկտեմբերի 15-ին։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Հաուսեր

Ստեփան Հաուսեր (խորվ.՝ Stjepan Hauser, հունիսի 15, 1986(1986-06-15), Պուլա, Իստրիա, Խորվաթիա), խորվաթ թավջութակահար, Լուկա Սուլիչի հետ մեկտեղ կազմում են «2CELLOS» թավջութակային դուետը։


== Կենսագրություն ==
Ստեփան Հաուսերը ծնվել է 1986 թվականի հունիսի 15-ին Խորվաթիայի Պուլա քաղաքում, երաժիշտների ընտանիքում, և մանկուց ձեռք է բերել երաժշտական հմտություններ։ Քույրը լրագրող է աշխատում է հայրենի Պուլա քաղաքում։
Միջնակարգ կրթություն ստացել է Ռիեկայում, որից հետո սովորել է Դուբլինի Թրինիթի քոլեջում։ Հետագայում ընդունվել է Մանչեստրի Թագավորական Հյուսիսային երաժշտական քոլեջը, ապա սովորել ԱՄՆ-ում՝ թավջութակահար Բերնարդ Գրինհաուզի ղեկավարության ներքո։


== Երաժշտական կարիերա ==

Առաջին անգամ ելույթ է ունեցել Լոնդոնի Wigmore Hall-ում։ Ելույթներ է ունեցել Ալբերտ թագավորական սրահում, Ամստերդամի Կոնսերտգեբաույում, Southbank Centre-ում, երկու անգամ ելույթ է ունեցել արքայազն Չարլզի համար Բուքինգհեմյան և Սենթ-Ջեյմս պալատներում։ Վարպետության դասեր է ստացել հայտնի թավջութակահարներ Մստիսլավ Ռոստրոպովիչի, Բերնարդ Գրինհաուզի, Հենրիխ Շիֆի, Ֆրանս Հելմերսոնի, Արտո  Նորասի, Ռալֆ Կիրշբաումի, Վալտեր Դեշպալի, Ֆիլիպ Մյուլերի և այլոց մոտ։ Ոչ շատ պարապել է Ալեքսանդր Իվաշկինի հետ, իսկ ավելի ուշ ավարտել է ասպիրանտուրան նրա տիկնոջ՝ թավջութակահարուհի Նատալի Պավլուցկոյի ղեկավարությամբ։
2011 թվականի հուվարին, թավջութակահար Լուկա Շուլիչի հետ միասին  կատարեցին Մայքլ Ջեքսոնի «Smooth Criminal» հիթի քավր տարբերակը ձևափոխած երկու թավջութակի համար։ YouTube-ում տեղադրելուց մի քաի օր հետո այն համաշխարհաին սենսացիա  դարձավ։


== Անձնական կյանք ==
2015 թվականից հարաբերությունների մեջ է գտնվել խորվաթ փոփ երգչուհի Ելենա Ռոզգոյի հետ։ 2016 թվականի սկզբին տեղի ունեցավ նրանց նշանադրությունը, սակայն 2017 թվականի սեպտեմբերին նրանք բաժանվեցին։ Որոշ ժամանակ կապ է ունեցել դաշնակահար Լոլա Աստանովայի հետ, բայց 2018 թվականի հունվարին հայտարարեց, որ զույգ չունի։


== Մրցանակներ ==
Քսանմեկ ազգային և միջազգային մրցույթների առաջին մրցանակակիր է։

PLG Young Artists Auditions-ի դափնեկիր (2009),
J & A Beare Solo Bach Competition-ի դափնեկիր (2009),
NYOS Staffa Award-ի դափնեկիր (2009),
Philharmonia Orchestra — Martin Musical Scholarship Fund-ի դափնեկիր (2009 և 2008),
Eastbourne Symphony Orchestra Young Soloist Competition-ի դափնեկիր (2009 և 2007),
Tunbridge Wells International Young Concert Artists Competition-ի դափնեկիր (2008 և 2006),
Computers in Personnel International Concerto Competition-ի դափնեկիր (2008),
Frankopan Fund Award-ի դափնեկիր (2006),
ауреат MBF Music Education Awardժ-ի դափնեկիր (2006 և 2005)
Adam International Cello Festival and Competition-ի հաղթող և մրցանակակիր (2009, Նոր Զելանդիա)
VTB Capital Prize for Young Cellists-ի մրցանակակիր (2009)


== Ծանոթագրություններ ==
Հաղթանակ Շահումյան

Հաղթանակ Շմավոնի Շահումյան (Հաղթո) (հուլիսի 19, 1944(1944-07-19), Երևան, Հայկական ԽՍՀ, ԽՍՀՄ), հայ նկարիչ, ՀՀ վաստակավոր նկարիչ (2010)։


== Կենսագրություն ==

1967 թվականին ավարտել է Երևանի գեղարվեստա-թատերական ինստիտուտը։ Հայաստանի նկարիչների միության անդամ է։ 1977-1989 թվականներին՝ Երևանի գլխավոր նկարիչ։
Շահումյանի գործերին հատուկ են ֆիգուրատիվ մտածողությունը, իրականության էքսպրեսիոնիստական և խորհրդապաշտական ընկալումները։
Գործերից պահվում են Հայաստանի ազգային պատկերասրահում, Վարշավայի ժամանակակից արվեստի թանգարանում, Մոսկվայի Տրետյակովյան պատկերասրահում և այլուր։


== Ցուցահանդեսներ ==
Անհատական ցուցահանդեսներ՝ 

Պիրեն, (Հարավսլավիա, 1977)
Վարշավա (1985)
Մոսկվա (1991)
ԱՄՆ (1989, 1992)
Փարիզ (1994, 1996, 1998, 1999)
Երևան (1996)
Մելբուռն (2000)
Երևան, Հայաստանի նկարիչների միություն, 2010
Երևան, Հայաստանի նկարիչների միություն, 2014
Լիբանան, Համազգային «Լյուսի Թութունջյան» պատկերասրահ, «Ցնորք և իրականույթուն», 2018


== Ստեղծագործություններ ==
Գեղանկարներ՝

«Ես տեսա երկնագույն թռչուն» (ինքնակենսագրական), 1979
«Հումանիտար օգնություն», (1988)
«Երկնագույն երազ», (1994, ջրաներկ)
«Պատուհան», 1994
«Երեք գեղեցկուհի» (1995)
Դանթեին նվիրված շարքը (2000, ջրաներկ, ցուցադրվել է Ռավեննայում)
Գրիգոր Նարեկացու «Մատյան ողբերգության» մոտիվներով շարքը (2000)
«Հանդիպում անցյալի, ներկայի և գալիքի հետ» (2001, ջրաներկ, Վատիկանի հավաքածու)
«Վարպետը»(Էդուարդ Իսաբեկյանի դիմանկարը), 2003-2006
«Տոհմածառ», 2009
«Հայաստան» Մարդկության կենաց ծառը, 2011
«Եռանկար» շարք, «Գենոցիդ», «Միակ փրկությունը…», «Երկնեց երկինք և երկիր…» (նվիրված Հայոց եղեռնի 100-րդ տարելիցին, 2014)Քանդակներ՝

«Քարը քարի վրա»
«Պատգամ», 2005
«Թագադիրը», 2010
«Հայկական հարցը», 2010


== Պարգևներ ==
ՀՀ վաստակավոր նկարիչ (2010)
Մովսես Խորենացու մեդալ (2020)


== Ծանոթագրություններ ==
Վրաստանի վարչապետների ցանկ

Վրաստանի վարչապետների ցանկում ներառված են անձինք, ովքեր 1918-2015 թվականներին ստանձնել են Վրաստանի վարչապետի և համանման պաշտոններ։ Վրաստանի առաջին վարչապետը եղել է Նոյ Ռամիշվիլին, ներկայումս վարչապետը Իրակլի Գարիբաշվիլին է։ Վարչապետի պաշտոնն ստեղծվել է 1918 թվականին՝ Վրաստանի Ժողովրդավարական Հանրապետության անկախության հռչակումից անմիջապես հետո։

Վրաստանի Ժողովրդավարական Հանրապետության գոյության ընթացքում այդ պաշտոնը կոչվում էր կառավարության նախագահ (վրաց.՝ მთავრობის თავმჯდომარე)։ Խորհրդային զորքերի՝ Վրաստան մտնելուց հետո վարչապետի պաշտոնը վերացվեց, նրա փոխարեն ստեղծվեցին Ժողովրդական կոմիսարների խորհրդի նախագահ (վրաց.՝ სახალხო კომისართა საბჭოს თავმჯდომარე) և ավելի ուշ Խորհրդային մինիստրների նախագահ (վրաց.՝ მინისტრთა კაბინეტის თავმჯდომარე) պաշտոնները։
Վարչապետի պաշտոնը ժամանակակից ըմբռնմամբ վերահաստատվել է 1991 թվականի օգոստոսին, բայց վերացվել է 1995 թվականի դեկտեմբերին։ Վարչապետի պաշտոնի փոխարեն ստեղծվել է Պետական նախարար (վրաց.՝ სახელმწიფო მინისტრი) պաշտոնը։ 2004 թվականի փետրվարի 6-ին կատարվեցին սահմանադրական բարեփոխումներ, որի արդյունքում վերականգնվեցին կառավարության ինստիտուտն ու վարչապետի պաշտոնը։
Գործող օրենքի համաձայն՝ նախագահը խորհրդարանին է ներկայացնում վարչապետի թեկնածությունը։ Եթե խորհրդարանը հաստատում է վարչապետի թեկնածությունը, վարչապետը նախագահի համաձայնությամբ ձևավորում է կառավարություն։


== Վրաստանի վարչապետներ ==
Վարչապետի պաշտոնը և նմանատիպ պաշտոններն ամբողջ պատմության ընթացքում ստանձնել են 36 հոգի։


=== Վրաստանի Ժողովրդավարական Հանրապետության վարչապետներ ===


=== Վրաստանի ԽՍՀ Ժողովրդական կոմիսարների խորհրդի նախագահներ ===
(1922 թվականի դեկտեմբերի 30-ից՝ ԽՍՀՄ կազմում, մինչ այդ՝ ԱԽՖՍՀ կազմում)


=== Վրաստանի Խորհրդային Սոցիալիստական Հանրապետության Մինիստրների խորհրդի նախագահներ ===
(ԽՍՀՄ կազմում)


=== Վրաստանի վարչապետներ ===
(անկախության միակողմանի հռչակում 1991 թվականի ապրիլի 9-ից)


=== Զվիադա Գամսախուրդիայի կառավարությունն աքսորի ժամանակ ===


=== Վրաստանի վարչապետներ ===
(անկախ հանրապետություն 1991 թվականի դեկտեմբերից)


=== Վրաստանի պետնախարարներ ===


=== Վրաստանի վարչապետներ ===


== Ծանոթագրություններ ==


== Արտաքին հղումներ ==
Грузия (Georgia) 
«Ministers by Ministry»։ Ex-Prime Ministers of Georgia (վրացերեն)։ government.gov.ge։ Արխիվացված օրիգինալից 2012-05-01-ին։ Վերցված է 2010-08-07 
«Ministers by Ministry»։ Ex-Prime Ministers of Georgia (վրացերեն)։ government.gov.ge։ Արխիվացված օրիգինալից 2012-05-01-ին։ Վերցված է 2010-08-07 
«Ministers by Ministry»։ Ex-Prime Ministers of Georgia (վրացերեն)։ government.gov.ge։ Արխիվացված օրիգինալից 2012-05-01-ին։ Վերցված է 2010-08-07 
«Ministers by Ministry»։ Ex-Prime Ministers of Georgia (վրացերեն)։ government.gov.ge։ Արխիվացված օրիգինալից 2012-05-01-ին։ Վերցված է 2010-08-07 
Cahoon B. M.։ «Prime ministers of Georgia»։ WorldStatesmen.org (անգլերեն)։ Վերցված է 2010-08-07  (չաշխատող հղում)
Տավուշի մարզի լքված գյուղերի ցանկ

Ստորև ներկայացվում է Տավուշի մարզի լքված գյուղերի ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ քաղաքատեղիների ցանկ
ՀՀ քարավանատների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
ՀՀ ձիթհանների ցանկ


== Ծանոթագրություններ ==


== Արտաքին հղումներ ==
Լիպովկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ուկրաիներեն՝ Липівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Լիպովկա գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիթ Մելիքսեթյան

Դավիթ Մելիքսեթյան (փետրվարի 1, 1989(1989-02-01), Երևան, Հայկական ԽՍՀ, ԽՍՀՄ), հայ ֆուտբոլիստ, խաղում է պաշտպանի դիրքում։


== Կենսագրություն ==
Դավիթ Մելիքսեթյան համարվում է Երևանի «Արարատ» ֆուտբոլային ակումբի սան։ 2008 թվականից հանդես է գալիս Ֆարմ-ակումբում, 19-րդ համարի ներքո։ Հաճախ Մելիքսեթյանը փոխարնիման էր դուրս գալիս խաղի վերջին րոպեներին, բայց հանգամանքները փոխեցին ամեն ինչ։ Ֆուտբոլիստը սկսեց հաճախ հայտնվել հիմնական կազմում։ 2009 թվականին թիմի ղեկավարների որոշմամբ, ակումբը չէր մասնակցելու Հայաստանի առաջնությանը։
2009 թվականից Մելիքսեթյանը հանդես էր գալիս հիմնական կազմում։ Առաջին խաղը իր թիմում անցկացրել է 2009 թվականի մասյիսի 10-ին, Ուլիսի դեմ խաղում, որտեղ պարտվել էն նվազագույն` 0:1 հաշվով։ 2010 թվականին, մրցաշրջանը ավարտելուն պես, Դավիթը լքոեց ակումբը։


== Ծանոթագրություններ ==


== Արտաքին հղումներ ==
Профиль на официальном сайте ФФА (ռուս.)
Профиль на footballdatabase.eu
Մոժգա (գյուղ, Յանաուլսկի շրջան)

Անվան այլ կիրառումների համար տե՛ս՝ ՄոժգաՄոժգա (ռուս.՝ Можга, բաշկիրերեն՝ Можға), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորիսովո (գյուղ, Մոժայսկի շրջան)

Անվան այլ կիրառումների համար տե՛ս՝ ԲորիսովոԲորիսովո (ռուս.՝ Борисово), գյուղ Ռուսաստանի Մոսկվայի մարզի Մոժայսկի շրջանի կազմում։
Բնակչությունը 2006 թվականին գրանցված տվյալներով կազմում էր 934 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յասինովատսկի շրջան

Յասինովատսկի շրջան (ուկրաիներեն՝ Ясинуватський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Յասինովատայա։


== Աշխարհագրություն ==
Շրջանի տարածքի մակերեսը կազմում է 809 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 27718 մարդ։ Բնակչության խտությունը կազմում էր 34,26 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ալեքս Քլեր

Ալեքսանդր Ջորջ «Ալեքս» Քլեր (անգլ.՝ Alexander George «Alex» Clare; ծնվել է 1985 թ. սեպտեմբերի 14-ին), Բրիտանական երգիչ, արտիստ և կոմպոզիտոր։ Նրա դեբյուտային ալբոմը «The Lateness of the Hour» թողարկվել է 2011 թ. հուլիսի 11-ին։ Ալբոմի ձայնագրությունը տեղի է ունեցել Island Records ստուդիայում՝ պրոդյուսերներ Mike Spencer-ի և Major Lazer-ի աջակցությամբ։


== Տեսահոլովակներ ==


== Ծանոթագրություններ ==


== Արտաքին հղումներ ==
http://www.alexclare.com - Պաշտոնական կայք
Յոժեֆ Միկո

Յոժեֆ Միկո (հունգ.՝ József Mikó, օգոստոսի 6, 1920(1920-08-06), Vecsés, Պեշտ, Հունգարիա - ապրիլի 28, 2008(2008-04-28), Լոս Անջելես, Կալիֆոռնիա, ԱՄՆ), հունգարացի կինոգործիչ, կինոօպերատոր։ Ակտիվ գործունեություն է ծավալել 1956 թվականի հունգարական հեղափոխության ժամանակ։ Նկարահանել է հեղափոխությունը՝ Հունգարիայի սահմաններից ֆիլմերը դուրս հանելու և աշխարհին Խորհրդային միության դաժանությունները ցույց տալու համար։ Խորհրդային իշխանությունները տեղեկանալով նրա գործունեության մասին փնտրել են նրան ու իր ֆիլմերը։ Յոժեֆ Միկոն կնոջ և Յոժեֆ կրտսերի հետ փախել են Հունգարիայից՝ խուսափելով ազատազրկումից:Միկոն նկարահանած ֆիլմերը մաքսանենգ ճանապարհով Հունգարիայից ԱՄՆ է տեղափոխել։ Նա 1956 թվականի հունգարական հեղափոխության արդյունքում ԱՄՆ գաղթած երեք հունգարացի կինոգործիչներից մեկն է։ Նրա մտերիմ ընկերը՝ Վիլմոշ Ժիգմոնդը շատ հաջող կարիերա է ունեցել Հոլիվուդում։
Վիլմոշ Ժիգմոնդի հետ մի քանի ցածր բյուջեով ֆիլմեր նկարելուց հետո, ինչպիսիք են «Սադիստը», Յոժեֆ Միկոն թողնելով ֆիլմարտադրությունը՝ Սանտա Մոնիկայում դարձել է հաջողակ գործարար։ 1956 թվականի հունգարական հեղափոխության մասին ֆիլմերի 80%-ը նկարահանել է Միկոն, որոնք հետագայում նվիրաբերել է Հունգարիային։ Ֆիլմերն արխիվացվել են որպես «Միկոյի հավաքածու» և ներկայացվել են բազմաթիվ հեռուստատեսային շոուների ընթացքում, այդ թվում` «20-րդ դար» հեռուստածրագրում, ինչպես նաև «Ազատության մոլուցք» և «Պատռված է դրոշից» ֆիլմերում։
Յոժեֆ Միկոն մտերիմ է եղել նաև Լասլո Կովաչի հետ ԱՄՆ տեղափոխվելուց հետո։ Սակայն նրանց բարեկամական կապերը սրվել են, երբ Կովաչը պահանջներ է ներկայացրել Միկոյի՝ Հունգարական հեղափոխության մասին նկարահանած ֆիլմերի կադրերի համար։


== Պարգևներ ==
Հունգարիայում ժողովրդավարության վերականգնումից հետո Յոժեֆ Միկոն արժանացել է Հունգարիայի կառավարության նվաճումների գերազանցության մրցանակի, Ազատության մրցանակի, ինչպես նաև խաչ Պատվո շքանշանի։


== Ծանոթագրություններ ==


== Արտաքին հղումներ ==
Յոժեֆ Միկոյի մասին imdb.com կայքում Archived 2016-10-28 at the Wayback Machine.
Ստեպան Ռազինի հուշարձան (Սրեդնյայա Ախտուբա)

Ստեպան Ռազինի հուշարձան (ռուս.՝ Памятник Степану Разину),   1670-1671 թվականների գյուղացիական ապստամբության առաջնորդ Ստեպան Ռազինին նվիրված հուշարձան ՌԴ Սրեդնյայա Ախտուբա քաղաքում։


== Պատմություն ==
Ստեփան Ռազինի հուշարձանը տեղադրվել է 2008 թվականին քաղաքի կենտրոնական հրապարակում, Սրեդնյայա Ախտուբայի  վարչական շրջանի ղեկավար Վ. Ա. Ռոմանովի նախաձեռնությամբ։ Քաղաքի հիմանդրման 340-ամյա տարելիցի կապակցությամբ տեղական իշխանությունները որոշել են հավերժացնել Ռազինի հիշատակը։
Հուշարձանի հեղինակը Ռուսաստանի վաստակավոր նկարիչ Սերգեյ Շչերբակովն է։  Հուշարձանի ընդհանուր բարձրությունը 5 մետր է, իսկ բուն արձանը` 2,5 մետր, նյութը`բրոնզ, գրանիտ։ Առաջարկվել էին քանդակի մի քանի տարբերակներ, սակայն ընտրվել էր Ռազինի երգային կերպարը. նա նայում է հեռուն, դեպի Վոլգայի ուղղությամբ։
Սրեդնյայա Ախտուբա գյուղը հիմնադրվել է Ստեպան Ռազինի ժամանակներում։ 1668 թվականին նա իր ջոկատի հետ միասին հյուսիսային հողերից ուղևորվել է դեպի Աստրախան։ Ցարական զորքերի հետ ծանր մարտից հետո նրա զինվորների մեծ մասը վիրավորվել է։


== Ծանոթագրություններ ==
Աղջիկը գնդի վրա

Աղջիկը գնդի վրա Պաբլո Պիկասոյի 1905 թվականի նկարն է։ Պաբլո Պիկասոյի ստեղծագործությունների «վարդագույն» շրջանի ամենանշանավոր գործերից է։
1913 թվականին այն Փարիզում գնեց Իվան Աբրամովիչ Մարոզովը։ Նկարը ազգայնացավ միայն հեղափոխությունից հետո և հասավ «Նոր արևմտյան գեղանկարչության պետական թանգարան», որտեղից էլ դրա կազմացրումից հետո 1948 թվականին տեղափոխվեց Պուշկինի անվան կերպարվեստի թանգարան։


== Սյուժեն ==
Նկարում պատկերված է ակրոբատիկ հնարքների տիրապետող թափառաշրջիկների խումբ։ Կտավը գրեթե ամբողջությամբ զբաղեցնում են երկուսը. ճկուն մարմնամարզուհին կրկեսային համար է ցուցադրում՝ կենտրոնանալով գնդի վրա, իսկ ուժեղ ըմբիշը նստած է նրա կողքին և հանգստանում է։
ՙՙՙՆկարը համալրված է ներքին դրամատուրգիայով, որը դրված է ամբողջ ստեղծագործության հիմքում և կառոցված է համեմատությունների և հակադրություների վրա։ Կտավում պատկերված բնապատկերը իրենից ներկայացնում է արևից խանձված բլրաշատ դաշտավայր, որով ձգվում էր ճանապարհը և որտեղ էլ կանգ էր առել կրկեսի թափառական ծածկասայլը։ Բայց նկարի հետին պլանում նկարված է պատահական անցորդուհին՝ երեխայի հետ, շուն և արածող սպիտակ ձի։ Կտավի տխուր ֆոնը կարգավորում է ուրախ աուրայով վարպետները, որոնք աշխատում են ուրախ և աղմկոտ բազմության մեջ։


== Ազդեցությունը ==
«Իմ սեր-օդապարիկ» խմբի 1998 թվականի «Սպիտակ արծիվ»ը տեսահոլովակում, «Աղջիկը գնդի վրա» նկարի հերոսները այլ նկարների հերոսների հետ «կենդանանում են»։


== Գրականությունը ==
Государственный музей изобразительных искусств имени А. С. Пушкина. Галерея искусства стран Европы и Америки XIX—XX դարերի Եվրոպայի և Ամերիկայի Ա.Ս. Պուշկինի անվան կերպարվեստի թանգարան — ISBN 978-5-900743-34-9.


== Հղումներ ==
Աղջիկը գնդի վրա Ա.Ս.Պուշկինի անվան պետական կերպարվերստի թանգարան
Քանաքեռ ՀԷԿ (թաղամաս)

Քանաքեռ ՀԷԿ թաղամաս` Երևանի թաղամասերից մեկը՝ ձևավորված Քանաքեռի ջրաէլեկտրակայանի շուրջ տարածքում։ Մաս է կազմում է Արաբկիր վարչական շրջանի։


== Դիրքը ==
Քանաքեռ ՀԷԿ թաղամասը զբաղեցնում է Հրազդան գետի ձախակողմյան մասը՝ Երևանի հյուսիսային սկզբնամասից սկսած մինչև Նիկողայոս Ադոնցի փողոց։ Համապատասխանաբար արևմտյան սահմանագիծը անցնում է Հրազդան գետով, իսկ արևելյանը՝ Թբիլիսյան խճուղիով։
Տարածքում գտնվող հուշարձանների մեջ է մտնում 1936 թվականին Մարկ Գրիգորյանի նախագծով կառուցված հիդրաէլեկտրակային հիմնական շենքը։ Տարածքում են գտնվում նաև մի շարք միջնադարյան քարանձավներ, որոնք զբաղեցնում են Հրազդանի կիրճի ողջ երկայնքը՝ մինչև նախկին Երևանի բերդը ու հարավ։ Թաղամասում էն գտնվում խորհրդային շրջանի մնացած մի շարք այլ գործարանային տարածքներ։ 2011 թվականին այստեղ բացվել է Այբ դպրոցը։ Տարածքում պատմական բնակավայրերի մասին տեղեկություններ չկան։


== Հետաքրքիր փաստեր ==
Այս տարածքում Երկրորդ աշխարհամարտի ավարտին մոտ ու հետագա մի քանի տարիներին գտնվում էր նացիստական ռազմագերիների երևանյան՝ կենտրոնական ճամբարը։
Թաղամասի կլիման չոր է։ Առկա են նաև ուժգին քամիներ՝ նույնիսկ ողջ տարածաշրջանի համար շոգ ամառային շրջանում։
2020-ական թվականների սկզբի դրությամբ թաղամասի հարավային մասում կառուցվում են բազմաթիվ բարձրահարկ շենքեր՝ Ադոնցի փողոցի երկայնքով ու դեպի թաղամասի խորքը՝ Ղափանցյան փողոցի շուրջ։ Հյուսիսային մասերը զբաղեցված են ցածրահարկ առանձնատներով։


== Ծանոթագրություններ ==
Վելիսեմիիսա

Վելիսեմիիսա (էստ․՝ Velisemõisa), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արևելյան կատուներ

Արևելյան կատուներ (լատ.՝ Prionailurus), գիշատիչ կատվազգիների (Felidae) ցեղ։ Հանդիպում են միայն Ասիայում։

Բենգալյան կատու (Prionailurus bengalensis)
Իրիոմոտյան կատու (Prionailurus iriomotensis)
Կատու-ձկնորս (Prionailurus viverrinus)
Պտակարմիր կատու (Prionailurus rubiginosus)
Սումատրական կատու (Prionailurus planiceps)


== Գրականություն ==
D. E. Wilson und D. M. Reeder։ Mammal Species of the World. Johns Hopkins University Press, 2005. ISBN 0-8018-8221-4
Գասպար Մալլարյան

Գասպար Մալլարյան (հունվարի 13, 1866(1866-01-13), Արևմտյան Հայաստան - 1901, Կալիֆոռնիա, ԱՄՆ), հայ գրականագետ, թարգմանիչ, մանկավարժ։


== Կենսագրություն ==
Ծնվել է 1866 թվականին Արևմտյան Հայաստանում։ 1881-1884 թվականներին սովորել է Մարզվանի ամերիկյան քոլեջում։
1897 թվականին մեկնել է ԱՄՆ, որտեղ բարձրագույն կրթություն է ստացել։ Քորնել համալսարանում «Դրամատիկական վերաբերմունքը և մարդկային արարքներն ու կրքերը Պիեռ Կոռնելի ողբերգություններում և կատակերգություններում» աշխատության համար արժանացել է գիտության թեկնածուի աստիճանի։ Աշխատել է տարբեր նահանգների քոլեջներում որպես հին և նոր լեզուների ուսուցչապետ։ Տիրապետել է մի շարք լեզուների։ Դասավանդել է լատիներեն, հունարեն, գերմաներեն, իտալերեն, իսպաներեն և ֆրանսերեն լեզուներ։
1899 թվականին նշանակվել է Հյուսիսային Դակոթա նահանգի երկրագործական քոլեջի նոր լեզուների և փիլիսոփայության ուսուցչապետ։


== Երկեր ==
Գրել է անգլերեն աշխատություններ՝

«Վեպը որպես գրական ձև»,
«Վեպի զարգացումը որպես գրական արվեստ»,
Մարդկային կրքերի վերաբերմունքը Շեքսպիրի «Համլետում»,
«Կարդինալ Նյումենը որպես անգլիական արձակագիր»,
«Ջորջ Էլիոթի «Դանիել Դերոնդան»,
«Բարոյական հարաբերությունը և կրքի ճակատագրապաշտությունը Շեքսպիրի ողբերգություններում»։Հայ մամուլում հանդես է եկել բանաստեղծություններով և թարգմանություններով։ Մալլարյանի ստեղծագործությունները բարձր է գնահատել Վահան Թոթովենցը։


== Ծանոթագրություններ ==
Հիդրավլիկական հարված

Հիդրավլիկական հարված, հեղուկում ճնշման կտրուկ բարձրացում՝ խողովակաշարում հոսքի արագության հանկարծակի փոփոխման (օրինակ, խողովակաշարի արագ պատնեշման) դեպքում։ Հիդրավլիկական հարվածը հեղուկի առաձգական դեֆորմացիաների առաջացման և խողովակի երկարությամբ դրանց տարածման բարդ պրոցես է։
Հիդրավլիկական հարվածը կարող է վթարի պատճառ դառնալ, ուստի խողովակաշարում տեղադրում են ապահովիչ սարքեր (հավասարիչ ռեզերվուարներ, օդային թասակներ, վենտիլներ)։
Նովո-Մոիսեևկա

Նովո-Մոիսեևկա (ռուս.՝ Ново-Моисеевка), գյուղ Ռուսաստանի Սմոլենսկի մարզի Պոչինկովսկի շրջանի կազմում։ Մտնում է Կրասնոզնամենսկոյե գյուղական բնակավայրի կազմի մեջ։
Բնակչությունը 2007 թվականին գրանցված տվյալներով կազմել է 16 մարդ։
Գտնվում է շրջանի կենտրոնական մասում՝ Պոչինոկ քաղաքից 35 կմ հարավ, A141 Օրյոլ-Վիտեբսկ մայրուղուց 18 կմ դեպի արևմուտք։ «Կրապիվենսկայա» երկաթուղային կայարանը գտնվում է գյուղից 18 կմ դեպի արևելք՝ Սմոլենսկ-Ռոսլավլ գծի վրա։


== Պատմություն ==
Հայրենական մեծ պատերազմի ժամանակ, 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերվոնայա Գուսարովկա

Չերվոնայա Գուսարովկա (ուկրաիներեն՝ Червона Гусарівка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1824 թվականին։
2001 թվականի տվյալներով Չերվոնայա Գուսարովկա գյուղում բնակվում էր 852 մարդ։ Բնակավայրը զբաղեցնում է 1249 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
57

57 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 57 թվականն է, 
I դարի 57-րդ տարին։


== Դեպքեր ==


== Ծնունդներ ==


== Մահեր ==
Նադտերեչնի շրջան

Նադտերեչնի շրջան (ռուս.՝ Надтеречный район), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 1926 թվականին։ Վարչական կենտրոնը՝ Զնամենսկոե։


== Աշխարհագրություն ==
Շրջանի տարածքի մակերեսը կազմում է 1105 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 58341 մարդ։ Բնակչության խտությունը կազմում էր 52,8 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դրոֆինո

Դրոֆինո (ուկրաիներեն՝ Дрофине, Ղրիմի թաթարերեն՝ Mesit), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Մալիյ Մատիս, Բոլշոյ Մատիս։
2001 թվականի տվյալներով Դրոֆինո գյուղում բնակվում էր 1 037 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիլա (գյուղ, Դոմանյովկայի շրջան)

Սիլա (ուկրաիներեն՝ Сила), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1946 թվականին։
2001 թվականի տվյալներով Սիլա գյուղում բնակվում էր 66 մարդ։ Բնակավայրը զբաղեցնում է 0,545 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դևիդ Սանդբերգ

Դևիդ Ֆ. Սանդբերգ (անգլ.՝ David F. Sandberg, հունվարի 21, 1981(1981-01-21), Յոնչյոպինգ, Շվեդիա), շվեդ կինոռեժիսոր։


== Կարիերա ==
Հայտնի է որպես ցածր բյուջետային սարսափ ֆիլմերի ռեժիսոր։
2016 թվականին էկրան է բարձրացել «Եվ հանգչում է լույսը…» լիամետրաժ թրիլերում, որը նկարահանվել է իր իսկ նկարահանած «Առանց լույս» (2013) կարճամետրաժ ֆիլմի հիման վրա։
2017 թվականին համաշխարհային էկրաններին է բարձրացել Սանդբերգի նկարահանած «Աննաբելլի անեծքը. չարի վերածնունդը» ֆիլմը։
2019 թվականի համար պլանավորված է ռեժիսորի երրորդ լիամետրաժ «Շազամ» ֆիլմի թողարկումը։


== Անձնական կյանք ==
2013 թվականից ամուսնացել է դերասանուհի, դիզայներ և լուսանկարիչ՝ Լոթե Լոսթենի հետ, ով նկարահանվել է նրա ֆիլմերի որոշ կադրերում։


== Պարգևներ ==
Novemberfestivalen«Այնքան լուռ, ինչքան որ եղել է» — լավագույն ֆիլմ և լավագույն սցենար (2006)Palm Springs International Film Festival«Եվ հանգչում է լույսը…» - լավագույն ռեժիսորiHorror Awards«Եվ հանգչում է լույսը…» - դիտորդների ընտրություն


== Ծանոթագրություններ ==